section_heading: Kalidonski vepar
paragraph_text: Atalanta je tako sudjelovala u lovu i vepru zadala prvu ranu, a Meleagar ga je ubio. Budući da je ona prolila prvu kaplju krvi, Meleagar ju je nagradio veprovom kožom. Prema jednom izvoru, dva su kentaura - Hilej i Rek - pokušali silovati Atalantu, ali Meleagar ih je ubio. Drugi pak izvor govori da su je uvrijedili Euriplo i Ifiklo pa ih je također ubio.